Nagaland Civilian Killings: নাগাল্যান্ডের ঘটনায় অমিত শাহকে দায়ীকে করে বিচার বিভাগীয় তদন্তের দাবি তৃণমূলের

কলকাতা: নাগাল্যান্ডে সেনার গুলিতে ১৪ নিরীহ গ্রামবাসীর মৃত্যুর ঘটনার বিচার বিভাগীয় তদন্তের দাবি করল তৃণমূল কংগ্রেস৷ নাগাল্যান্ডের মন জেলার ওটিং গ্রামে ১৪৪ ধারা জারি সোমবার সফর বাতিল করে তৃণমূল কংগ্রেসের প্রতিনিধিরা৷ কিন্তু, পরে সাংবাদিক বৈঠক ডেকে গোটা ঘটনার বিচারবিভাগীয় তদন্তের দাবি করল তাঁরা৷সেই তদন্ত রিপোর্ট সংসদে পেশ করার দাবিও করা হয়েছে৷

একই সঙ্গে নাগাল্যান্ডের গোটা ঘটনার জন্য স্বরাষ্ট্রমন্ত্রী অমিত শাহকে দায়ী করা হয়েছে৷ তৃণমূলের অভিযোগ, বিরোধীদের পিছনে ইডি, সিবিআই লাগানো ছাড়া কিছুই করেননি অমিত শাহ৷ কেন্দ্রের চূড়ান্ত ব্যর্থতার প্রমাণ৷ কী হয়েছে তা সংসদে বলা উচিত৷ যাতে গোটা দেশের মানুষ জানতে পারেন৷’

তৃণমূলের রাজ্যসভার সাংসদ সুস্মিতা দেব বলেন, ‘নাগাল্যান্ডের সরকারই বলছে পরিচয় পত্র না দেখেই  ৬ জনকে গুলিকে করা হয়েছে৷ দেশের ইতিহাসে নতুন ঘটনা৷ সেনা সাধারণ নাগরিককে গুলি করছে৷ লজ্জার বিষয় স্বরাষ্ট্রমন্ত্রী ইনটেলিজেন্সি ফেলিওর বলে ক্ষমা চাইছেন৷ অথচ, নাগাল্যান্ড সরকার বলছে, কোন রকম চেকিং ছাড়ায় কয়লা খনি থেখে ফের আসা কর্মীদের উপর গুলি করা হয়েছে৷’

সুস্মিতার আরও অভিযোগ, অসম-মিজোরাম সহ উত্তর-পূর্ব ভারতের একাধিক রাজ্যে বিজেপি সরকার আসার পর থেকে নানান রকম বঞ্চনা, আক্রমণের শিকার৷ এই রাজ্যগুলিকে বিজেপি সহযোগী শাসক দল থাকলেও কোনও উন্নতি হয়নি৷ ‘আফসপা’র মাধ্যমে সেনার দ্বারা মানুষের জীবন দুর্বিসহ হয়ে উঠেছে৷ তাই, অবিলম্বে আফসপা প্রত্যাহার করা উচিত৷

আজ সকালেই রাজ্যসভার সাংসদ সুস্মিতা দেবের নেতৃত্বে তৃণমূলের একটি প্রতিনিধি দলের সোমবার নাগাল্যান্ডের ওটিং গ্রামে যাওয়ার কথা ছিল। নিরীহ নিহতদের স্বজনদের পাশে দাঁড়িতেই নাগাল্যান্ডে যাওয়ার কথা ঘোষণা করেছিল তৃণমূল। কিন্তু শেষ মুহূর্তে সফর বাতিল করা হয়েছে।

তৃণমূল সূত্রে খবর, তাদের প্রতিনিধি দল নাগাল্যান্ডে গেলে ১৪৪ ধারার কারণে বিমানবন্দরে আটকে দেওয়া হতে পারে। সেই কারণে দমদম বিমানবন্দরে পৌঁছেও তাঁরা ফিরে আসেন। সুস্মিতা দেব ছাড়াও প্রতিনিধি দলে ছিলেন প্রসূন বন্দ্যোপাধ্যায়, অপরূপা পোদ্দার, শান্তনু সেন এবং ত্রিপুরা তৃণমূলের মুখপাত্র বিশ্বজিৎ দেব।

আরও পড়ুন : Nagaland firing: আধাসামরিক বাহিনীর বিরুদ্ধে এফআইআর নাগাল্যান্ড পুলিসের

নাগাল্যান্ডের ঘটনায় রবিবার রাতেই টুইট করে দুঃখপ্রকাশ করেন মুখ্যমন্ত্রী মমতা বন্দ্যোপাধ্যায়। মমতা লেখেন, ‘নাগাল্যান্ড থেকে খুব খারাপ খবর এসেছে। শোকাহত পরিবারের প্রতি আন্তরিক সমবেদনা রইল। যাঁরা আহত হয়েছেন, তাঁদের দ্রুত আরোগ্য কামনা করছি।’