Nagaland Killings: নাগাল্যান্ডের স্বজনহারাদের কান্না স্থান পায়নি টিভিতে, ভিড় করেননি সাংবাদিকরাও

কোহিমা: দূরত্বটা কয়েক হাজার কিলোমিটারের। ঘটনা দুটি (Nagaland Killings) অবশ্য প্রায় সম-সাময়িক। অনেকটা একই ধরনের ঘটনা হলেও বিশেষ ভাবে গুরুত্ব পেল একটি ঘটনা। অন্যটি তলিয়ে গেল স্মৃতির অতলে। এক জায়গায় ভিড় ভিভিআইপিদের। ঝলকানি (Nagaland Killings) ফ্ল্যাশলাইটের, কাতারে কাতারে সাংবাদিক তাঁদের ছবি তুলতে ব্যস্ত। টিভি চ্যানেলগুলো সারাদিন সরাসরি সম্প্রচার (IAF Chopper Crash) করে গিয়েছে। অন্যদিকে শ্মশানের নিস্তব্ধতা। কেবলমাত্র স্বজন হারাদের কান্নার দু-একটা ভিডিয়ো শেয়ার হল টুইটারে।

একদম ঠিক ধরেছেন। কুন্নুরে চপার দুর্ঘটনা এবং নাগাল্যান্ডে সেনার গুলিতে নিরীহ নাগরিকদের মৃত্যুর কথা বলা হচ্ছে। দুটি ক্ষেত্রেই অসহায় ভাবে প্রাণ হারিয়েছেন বেশ কিছু মানুষ। তাঁদের মধ্যে অবশ্য পার্থক্য রয়েছে। কুন্নুরে চপার দুর্ঘটনায় প্রাণ হারিয়েছেন সিডিএস বিপিন রাওয়াত, তাঁর স্ত্রী সহ ১৩ সেনাকর্মী-আধিকারিক। আর নাগাল্যান্ডে বিনা দোষে সেনার গুলিতে প্রাণ হারিয়েছেন প্রত্যন্ত এলাকার ১৪ জন নিরীহ গ্রামবাসী।

খনি থেকে ফিরছিলেন শ্রমিকরা। জঙ্গি ভেবে গুলি চালায় সেনা। ক্ষতিপূরণ আর তদন্তের ঘোষণা করেই দায় সেরেছে কেন্দ্র। সেনার গাফিলতির জেরে এতো বড় ঘটনা ঘটলেও প্রধানমন্ত্রী, স্বরাষ্ট্রমন্ত্রী দূর, কোন কেন্দ্রীয় প্রতিমন্ত্রীও নাগাল্যান্ড মুখো হননি। টিআরপি দেবে না বলে মিডিয়াকুলও সযত্নে এড়িয়ে গিয়েছে নিহতদের শেষযাত্রার সেই ঘটনা। অন্যদিকে কুন্নুরে দুর্ঘটনার একদম শুরু থেকে সেনা আধিকারিকদের শেষকৃত্য পর্যন্ত পুরোটাই গোটা দেশে সম্প্রচারিত হয়েছে।

আরও পড়ুন: Nagaland Killings: সংসদে মিথ্যে বিবৃতি, অমিতের কুশপুতুল পুড়িয়ে বিক্ষোভ মিছিল নাগাল্যান্ডে

The mourners in Nagaland who were not televised but whose sentiments are more universal today. pic.twitter.com/Bw4se1fpo3

— Makepeace Sitlhou (@makesyoucakes) December 10, 2021

নাগাল্যান্ডের স্বজনহারাদের কান্নার একটি ভিডিয়ো ভাইরাল হয়েছে সোশ্যাল মিডিয়ায়। নিহতদের সমাধির সামনে স্থানীয় ভাষায় কাঁদতে দেখা গিয়েছে স্বজনহারাদের। সেই ভাষা অধিকাংশ মানুষের কাছে দুর্বোধ্য হলেও সহানুভূতিতে ভরিয়ে দিয়েছেন নেটিজেনরা। কুন্নুরে দুর্ঘটনায় নিহতদের প্রধানমন্ত্রী নরেন্দ্র মোদি থেকে শুরু করে অন্যান্য কেন্দ্রীয় মন্ত্রী এবং বিরোধী দলের নেতারা শ্রদ্ধা জানিয়েছেন। নাগাল্যান্ডের ক্ষেত্রেও তাঁদের প্রায় সকলেই অবশ্য শোকপ্রকাশ করেছিলেন। তবে সেটা টুইটে!