Nagaland Civilian Killings: নাগাল্যান্ডে সেনার গুলিতে নিহতদের পরিবারকে ১১ লক্ষ টাকা দেবে কেন্দ্র

কোহিমা: সেনার গুলিতে ১৪ গ্রামবাসী নিহতের ঘটনায় সমালোচনা দেশজুড়ে৷ পরিস্থিতি এতটাই জটিল পর্যায়ে পৌঁছেছে যে স্বরাষ্টমন্ত্রী অমিত শাহকে আজ সোমবার সংসদের দুই কক্ষে বিবৃতি দিতে হবে৷ ইতিমধ্যে লোকসভায় নাগাল্যান্ডের এনডিপিপি সাংসদ টি ইয়েপথোমি রাজ্যের ঘটনার বিবৃতি দিয়েছেন৷ একই সঙ্গে ক্ষতিগ্রস্ত পরিবারকে আর্থিক সাহায্য দেওয়ার আবেদন জানিয়েছেন কেন্দ্রের কাছে৷

Nagaland and the Naga people have always opposed #AFSPA. It should be repealed.

— Neiphiu Rio (@Neiphiu_Rio) December 6, 2021

অন্য দিকে, নাগালান্ডের মুখ্যমন্ত্রী জানান তিনি ঘটনার বিষয়ে স্বরাষ্ট্রমন্ত্রী সঙ্গে কথা বলেছেন৷ নাগাল্যান্ড থেকে আফসপা (AFSPA) প্রত্যাহারের আবেদন জানিয়েছেন৷ তিনি আরও বলেন, ‘ নিহতদের পরিবারকে ১১ লক্ষ করে ক্ষতিপূরণ দেবে কেন্দ্র সরকার৷ আর রাজ্য সরকারকে ৫ লক্ষ করে ৭তিপূরণ দেবে পরিবার গুলিকে৷

I've spoken to Union Home Minister, he is taking the matter very seriously. We've given financial assistance to affected families. We're asking Central govt to remove AFSPA from Nagaland.This law has blackened the image of our country: Nagaland CM Neiphiu Rio on civilian killings pic.twitter.com/cAFJsExvqE

— ANI (@ANI) December 6, 2021

রবিবারই জেলায় কারফিউ জারি করা হয়েছে৷ স্বরাষ্ট্রমন্ত্রী অমিত শাহ ঘটনার তদন্তের নির্দেশের পাশাপাশি আজ সোমবার সংসদের দুই কক্ষে বিবৃতি দেবেন৷ বিকেল ৩ টেয় লোকসভা ও বিকেল ৪ টেয় রাজ্যসভায় তিনি বিবৃতি দেবেন৷ এ দিকে নাগাল্যান্ড পুলিস আধাসামরিক বাহিনীর বিরুদ্ধে স্বতঃপ্রণোদিত মামলা করেছে৷ সর্বভারতীয় সংবাদ মাধ্যম ইন্ডিয়া টু ডে সূত্রে খবর, নাগাল্যান্ড পুলিস তাদের এমআইআরে দাবি করেছে, সাধারণ নাগরিকদের খুন করায় ছিল আধাসামরিক বাহিনীর লক্ষ্য৷

The Centre has given an ex-gratia amount of Rs 11 lakhs each and the state government has given Rs 5 lakhs each to the families of those deceased: Nagaland CM Neiphiu Rio on recent civilian killings

— ANI (@ANI) December 6, 2021

সোমবার সুস্মিতা দেবের নেতৃত্বে তৃণমূলের প্রতিনিধি দল নাগাল্যান্ডে আসতে চাইলে বাধা দেওয়া হয়৷ জেলায় ১৪৪ ধারা জারি থাকায় নাগাল্যান্ডে যেতে দেওয়া হচ্ছে না৷ অন্য দিকে, নিহত ১৪ জনের পরিবারকে আর্থিক ক্ষতিপূরণ দেবে নাগাল্যান্ড সরকার৷ প্রতিটি নিহতের পরিবারকে ৫ লক্ষ করে ক্ষতিপূরণ দেওয়ার আশ্বাস দেওয়া হয়েছে৷

An inquiry should be initiated. State govt has given ex-gratia of Rs 5 lakhs each to the families of the victims. The Centre should also give adequate compensation to the affected families: T. Yepthomi, NDPP MP from Nagaland in Lok Sabha on recent civilian killings in his state pic.twitter.com/X4Jj4ONsgh

— ANI (@ANI) December 6, 2021

লাগাল্যান্ডের পরিবহন মন্ত্রী রবিবারই গ্রামের কাউন্সিল চেয়ারম্যানকে আর্থিক ক্ষতিপূরণের টাকা হস্তান্তর করেছেন৷ইন্ডিয়া টু ডে সূত্রে খবর, মন্ত্রী পাইওয়াং কোনিয়াক রবিবার রাতেই নিহত ও জখমদের পরিবারকে ক্ষতিপূরণের টাকা হস্তান্তরের জন্য দিয়েছেন৷

আরও পড়ুন: নাগাল্যান্ডে নিরীহ নাগরিকদের মৃত্যুর ঘটনাকে ‘গণহত্যা’ বলল বিজেপি

শনিবার একটি পিক-আপ ভ্যানে করে ওটিঙে ফিরছিলেন গ্রামবাসীরা। খনি থেকে কাজ সেরে ফিরছিলেন তাঁরা। গোয়েন্দা সূত্রে খবর পেয়েই সন্ত্রাসবাদীদের ধরতে ওই এলাকায় অভিযানে গিয়েছিল নিরাপত্তা বাহিনী। জঙ্গি ভেবে গ্রামবাসীদের লক্ষ করেই গুলি চালায় বাহিনী। দীর্ঘক্ষণ কোনও খবর না মেলায় নিহতদের পরিবার পরিজন তাঁদের খুঁজতে বেরোয়। এর পরই দেখা যায়, ট্রাকের উপর পড়ে রয়েছে মৃতদেহগুলি।

দুঃখপ্রকাশ করে সেনাবাহিনী বিবৃতি দিয়ে জানিয়েছে, ‘এই ঘটনা ও তার জেরে পরবর্তী ঘটনা অত্যন্ত দুঃখজনক৷ দুর্ভাগ্যজনক ভাবে যে প্রাণহানির ঘটনা ঘটেছে, তার উচ্চ পর্যায়ের তদন্ত হচ্ছে৷ আইন অনুসারে যথাযোগ্য ব্যবস্থা নেওয়া হবে৷’ বাহিনীর কয়েকটি গাড়িও পুড়িয়ে দেওয়া হয়েছে। নাগাল্যান্ডের মুখ্যমন্ত্রীও নেইফিউ রিও তদন্তের নির্দেশ দিয়েছেন। একটি উচ্চ পর্যায়ের তদন্তকারী দল গঠন করা হয়েছে।